Φεστιβάλ Πάμε Πειραιά, Παμε Δημοτικό
2026-07-17 20:30 - 22:30 (Europe/Athens) | Δημοτικό Θέατρο Πειραιά, Ηρώων Πολυτεχνείου 32, Πειραιάς, Αττική, 18535, Greece
Φεστιβάλ Πάμε Πειραιά, Παμε Δημοτικό
Εδώ και 8 χρόνια το Δημοτικό Θέατρο Πειραιά ξεφεύγει από τα καθιερωμένα και ανοίγεται στην πόλη, με συνέπεια και σχέδιο, με τρόπο καθοριστικό, πειστικό και ουσιαστικό, με βλέμμα καλλιτεχνικό και παρεμβατικό. Το Πολυθεματικό Φεστιβάλ Τέχνης, Σκέψης & Δημιουργίας «ΠΑΜΕ ΠΕΙΡΑΙΑ! ΠΑΜΕ ΔΗΜΟΤΙΚΟ!» συμπληρώνει φέτος 8 χρόνια παρουσίας και επιστρέφει πιο δυναμικά από ποτέ, προσκαλώντας το κοινό σε μια μεγάλη γιορτή πολιτισμού στην καρδιά της πόλης, στο Δημοτικό Θέατρο Πειραιά! Το Δημοτικό Θέατρο ανοίγει και φέτος τις πόρτες του και προσκαλεί το κοινό σε μια μεγάλη γιορτή πολιτισμού που έχει καθιερωθεί ως ένας από τους σημαντικότερους θεσμούς καλλιτεχνικής έκφρασης, κοινωνικής συνάντησης και πολιτιστικής εξωστρέφειας.
Η είσοδος για όλες τις εκδηλώσεις είναι ελεύθερη
Παρασκευή 17 Ιουλίου ΚΕΝΤΡΙΚΗ ΣΚΗΝΗ
«Από την Ποίηση στο Μπουζούκι – Συμφωνικό Ταξίμι» Μουσικοθεατρική παράσταση
Nostalgia Orchestra
Ώρα 20.30
Η Nostalgia Orchestra παρουσιάζει τη μουσικοθεατρική παράσταση «Από την Ποίηση στο Μπουζούκι – Συμφωνικό Ταξίμι», μια σύγχρονη καλλιτεχνική πρόταση που γεφυρώνει τη μελοποιημένη ελληνική ποίηση με το λαϊκό και συμφωνικό μουσικό ιδίωμα. Μέσα από επιλεγμένα έργα και πρωτότυπες συνθέσεις του συνθέτη και μαέστρου ΜιράνΤσαλικιάν, η παράσταση αναπτύσσει μια ενιαία μουσική αφήγηση όπου η ελληνική ποιητική παράδοση συναντά τη σύγχρονη συμφωνική γραφή. Το μπουζούκι, ως εμβληματικός εκφραστής της ελληνικής μουσικής ταυτότητας, εντάσσεται οργανικά σε ένα σύγχρονο ορχηστρικό περιβάλλον, δημιουργώντας νέες ηχητικές και εκφραστικές διαδρομές. Το πρόγραμμα αντλεί υλικό από την ποίηση των Γιώργου Σεφέρη, Ιωάννη Θ. Μάζη, Ιωάννη Π.Α. Ιωαννίδη και Σπύρου Κίκερη, καθώς και από πρωτότυπες ορχηστρικές συνθέσεις, συγκροτώντας ένα πολυεπίπεδο καλλιτεχνικό σύνολο με θεματικούς άξονες τη μνήμη, την ταυτότητα, την ιστορία, τη μετάβαση και την ανθρώπινη αναζήτηση. Η παράσταση συνδυάζει μουσική ερμηνεία, δραματουργική συνοχή και σκηνική παρουσία, προσφέροντας στο κοινό μια εμπειρία υψηλής αισθητικής και συναισθηματικής έντασης. Στη συναυλία συμμετέχουν οι μουσικοί και οι ερμηνευτές της Nostalgia Orchestra, καθώς και οι παιδικές χορωδίες Πρότυπης Μουσικής Ακαδημίας των Αρμένικων Σχολείων και Φωνές Νέων Βύρωνος.
Διάρκεια : 80’
Παρασκευή 17 Ιουλίου ΣΚΗΝΗ ΩΜΕΓΑ
«WE WILL MEET AGAIN» Ώρα : 21.00
Σε έναν χώρο βυθισμένο στο απόλυτο σκοτάδι, δύο αχτίδες φωτός χαράζουν διαδρομές μέσα στο κενό. Πίσω από χειρονομίες τρυφερές και απότομες, από μικρές συναντήσεις και μεγάλες αποστάσεις, υπάρχει πάντα η ανάγκη για σμήξιμο. Όταν οι δύο φωτεινές δέσμες τελικά συναντηθούν, σχηματίζουν έναν κοινό χώρο κατανόησης όπου η συσκότιση δεν υπολογίζεται ως έλλειψη αλλά ως πεδίο αποκάλυψης: έναν ζωντανό, μεταβαλλόμενο κόσμο όπου η «ευαλωτότητα» γίνεται φως, και το φως δρόμος να υπάρξεις.
Συντελεστές
Σύλληψη: Γαβριέλα Κοκκίνη
Συνδημιουργεία/ ερμηνεία: Φωτεινή Δριτσάκου, Γαβριέλα Κοκκίνη
Διάρκεια: 35’

Αδελφοί Καραβιώτη στην Γλυφάδα
2026-07-17 20:30 - 22:30 | Πλατεία Μακεδονίας Γλυφάδα (πισω από Κοιμητήριο), Πλατεία Μακεδονίας, Γλυφάδα, Αττική, 16561
Σύλλογος Παρθενώνας. Αδελφοί Καραβιώτη
Οι Αδελφοί Καραβιώτη, με πολυετή παρουσία στον χώρο της ελληνικής μουσικής και της πολιτιστικής δημιουργίας, προτείνουν ένα ολοκληρωμένο πρόγραμμα αφιερωμένο στο καλό ελληνικό τραγούδι και στο αυθεντικό παραδοσιακό γλέντι, με επιλογές από το δημοτικό, νησιώτικο, λαϊκό και έντεχνο ελληνικό ρεπερτόριο, προσαρμοσμένο στο εορταστικό κλίμα της εκδήλωσης.
ΕΙΣΟΔΟΣ ΔΩΡΕΑΝ Η είσοδος στις εκδηλώσεις είναι ΔΩΡΕΑΝ για όλους, κατοίκους και επισκέπτες της πόλης μας. Αντί εισιτηρίου, ο Δήμος Γλυφάδας συγκεντρώνει τρόφιμα και φάρμακα για τις κοινωνικές δομές του.
Αδελφοί Καραβιώτη
Παρασκευή 17 Ιουλίου
Ώρα Έναρξης : 20:30
Πλ. Μακεδονίας

Τα Τραγούδια της Προσφυγιάς στην Καλλιθέα
2026-07-17 21:00 - 23:00 | Πλατεία Κύπρου Καλλιθέα, Πλατεία Κύπρου, Καλλιθέα, Αττική, Greece
Καλοκαίρι 2026 στην Καλλιθέα
Καλοκαίρι 2026 στην Καλλιθέα από 11 Ιουνίου εώς 11 Οκτωβρίου. Ο Δήμος Καλλιθέας διοργανώνει ένα πλούσιο πρόγραμμα εκδηλώσεων σε όλα τα σημεία της πόλης, με ΕΛΕΥΘΕΡΗ ΕΙΣΟΔΟ για όλους.
Πατήστε ΕΔΩ για να δείτε το πλήρες πρόγραμμα
ΠΑΡΑΣΚΕΥΗ 17/7/26 21:00 Πλατεία Κύπρου Πασχάλης Τόνιος Τα Τραγούδια της Προσφυγιάς Με ιδιαίτερη συγκίνηση παρουσιάζεται η συναυλία «Τα Τραγούδια της Προσφυγιάς», αφιερωμένη στον Δήμο Καλλιθέας – μια πόλη με βαθιές προσφυγικές ρίζες και ζωντανή μνήμη του μικρασιατικού ελληνισμού. Η μουσική παράσταση περιλαμβάνει γνωστά και αγαπημένα τραγούδια μεγάλων δημιουργών με θέμα την προσφυγιά και τον ξεριζωμό καθώς και αυθεντικά μικρασιάτικα τραγούδια. Παράλληλα, θα παρουσιαστούν αποσπάσματα από τα έργα του Πασχάλη Τόνιου «Σμύρνη μου Αλησμόνητη» και «Χαίρε Μικρασία», έργα που τιμούν την ιστορία, τον πολιτισμό και την ψυχή της Μικράς Ασίας.
Ερμηνεύουν: Πασχάλης Τόνιος Συμμετέχει η Ιωάννα Καβρουλάκη με συνοδεία άρτιας λαϊκής ορχήστρας.

Διεθνής συμφωνική συνάντηση στο Χαλάνδρι
2026-07-17 21:00 - 23:00 | Ευριπίδειο Θέατρο Ρεματιάς Χαλάνδρι, Προφήτη Ηλία, Χαλάνδρι, Αττική, 15232, Greece
Φεστιβάλ Ρεματιάς Νύχτες Αλληλεγγύης 2026
Η μεγάλη γιορτή της πόλης επιστρέφει. Το Φεστιβάλ Ρεματιάς – Νύχτες Αλληλεγγύης 2026 σηκώνει αυλαία στις 2 Ιουλίου και μετατρέπει το Ευριπίδειο Θέατρο σε σημείο συνάντησης της τέχνης, της δημιουργίας και της κοινωνικής προσφοράς. Περιλαμβάνει συνολικά 40 επιλεγμένες παραστάσεις για μεγάλους και μικρούς. Συναυλίες, θεατρικές παραστάσεις, μουσικοθεατρικά δρώμενα, αφιερώματα, κινηματογραφικές προβολές, παιδικές εκδηλώσεις, stand up comedy και ξεχωριστές συμμετοχές από καλλιτέχνες, μουσικά σύνολα και θεατρικούς οργανισμούς από την Ελλάδα και το εξωτερικό.
Πατήστε ΕΔΩ για να δείτε το πλήρες πρόγραμμα των δωρεάν εκδηλώσεων του φεστιβάλ
ΠΑΡΑΣΚΕΥΗ 17 Διεθνής συμφωνική συνάντηση METROPOLITAN YOUTH ORCHESTRA OF NEW YORK & UNDERGROUND YOUTH ORCHESTRA – GREECE Η Underground Youth Orchestra συμπράττει με τη Metropolitan Youth Orchestra of New York, υπό τη διεύθυνση του Scott Stickley, σε μια ξεχωριστή συναυλία που φέρνει κοντά νέους μουσικούς από την Ελλάδα και τις Ηνωμένες Πολιτείες, αναδεικνύοντας τη δύναμη της μουσικής ως μέσο πολιτιστικής ανταλλαγής, συνεργασίας και δημιουργικής έκφρασης.
ώρα έναρξης: 21:00

Το Μεγαλείο στην Αγία Παρασκευή
2026-07-17 21:00 - 23:00 | 2ο Γυμνάσιο Αγίας Παρασκευής Cine Σχολείο Θανάσης Βέγγος, Νεαπόλεως 5-7, Αγία Παρασκευή, Αττική, 15341, Greece
Θερινός Δημοτικός Κινηματογράφος 2026 στην Αγία Παρασκευή
Ένα καλοκαιρινό πρόγραμμα προβολών με σύγχρονο κινηματογράφο, κλασικές ταινίες, παιδικές επιλογές και βραδιές κινηματογραφικής λέσχης. Ο Θερινός Δημοτικός Κινηματογράφος 2026 – Cine Σχολείο «Θανάσης Βέγγος» επιστρέφει με ένα πρόγραμμα σχεδιασμένο σαν σύγχρονος πολιτιστικός οδηγός: καθαρή ανάγνωση, κινηματογραφική ταυτότητα και προβολές ανοιχτές για όλες και όλους, σε έναν γνώριμο θερινό χώρο στην Αγία Παρασκευή.
Πατήστε ΕΔΩ για να δείτε το πλήρες πρόγραμμα
Το Μεγαλείο
17 Ιουλίου 2026 • Παρασκευή • 21:00
2025 Ιταλία 133’ Δραματική, Πολιτική
Σκηνοθεσία: Πάολο Σορεντίνο
Παίζουν: Τόνι Σερβίλο, Άννα Φερτσέτι, Μασίμο Βεντουριέλο
Καταλληλότητα: Κατάλληλη για όλους
Θερινός Δημοτικός Κινηματογράφος 2026
Cine Σχολείο «Θανάσης Βέγγος»
2ο Γυμνάσιο Αγίας Παρασκευής 21:00 Είσοδος ελεύθερη

Κάποτε στη Γάζα στον Άγιο Δημήτριο
2026-07-17 21:00 - 23:00 | Δημοτικό στάδιο Αγίου Δημητρίου, Θεομήτορος & Χανίων, Άγιος Δημήτριος, Αττική, 17342, Greece
9ο Open Air Film Festival
9ο Open Air Film Festival στον Άγιο Δημήτριο σε νέο χώρο. Το Open Air Film Festival, ο θεσμός θερινού κινηματογράφου του Δήμου Αγίου Δημητρίου, επιστρέφει δυναμικά για ένατη συνεχή χρονιά, έτοιμος να πλημμυρίσει τις καλοκαιρινές μας νύχτες με φαντασία, χρώμα και συγκίνηση. Από τις 6 Ιουλίου έως και τις 26 Αυγούστου, η μαγεία της μεγάλης οθόνης θα απλωθεί κάτω από τον καλοκαιρινό ουρανό, προσφέροντας στους σινεφίλ ένα πλούσιο και πολυσυλλεκτικό πρόγραμμα προβολών με κορυφαίες ταινίες για μικρούς και μεγάλους. Η είσοδος είναι ελεύθερη για όλες τις προβολές. Διατηρώντας σταθερά το έντονο κοινωνικό χαρακτήρα των εκδηλώσεων του Δήμου Αγίου Δημητρίου, οι προβολές συνοδεύονται από μια σημαντική δράση αλληλεγγύης. Καλούνται όλοι οι πολίτες και οι επισκέπτες να στηρίξουν τις ανάγκες του Κοινωνικού Παντοπωλείου, της Δομής Παροχής Συσσιτίου και του Κοινωνικού Φαρμακείου, προσφέροντας τρόφιμα μακράς διάρκειας, φάρμακα, σχολικά είδη, καθώς και είδη καθαριότητας.
Φέτος, το 9ο Open Air Film Festival αλλάζει σημείο συνάντησης και μεταφέρεται στον φιλόξενο υπαίθριο χώρο του Δημοτικού Σταδίου, επί των οδών Θεομήτορος 72 και Χανίων. Η μεταφορά αυτή κρίθηκε αναγκαία καθώς στο εμβληματικό τοπόσημο της πόλης μας, το Στρογγυλό Σχολείο «Τάκης Ζενέτος» όπου φιλοξενούνταν οι προβολές κάθε χρόνο, εκτελούνται αυτή την περίοδο σημαντικές εργασίες συντήρησης στο πλαίσιο του προγράμματος ανακαίνισης σχολικών κτιρίων «Μαριέττα Γιαννάκου».
Πατήστε ΕΔΩ για να δείτε το πλήρες πρόγραμμα
ΠΑΡΑΣΚΕΥΗ 17 ΙΟΥΛΙΟΥ
Κάποτε στη Γάζα Κ-12
Unce upon a time in Gaza
Δραματική 2025| Έγχρ. | Διάρκεια: 87’
Παλαιστινιακή ταινία, Σκηνοθεσία: Ταρζάν Νάσερ, Αράμπ Νάσερ
Πρωταγωνιστούν: Ισαάκ Ελίας, Νάντερ Αμπντ Αλχέ, Ραμζί Μαγκντίζι, Ματζντ Εϊντ
Καθώς η Χαμάς ενισχύει τον έλεγχο της στη Γάζα, ο Γιαχία αναζητά εκδίκηση για τη βίαιη δολοφονία του φίλου του Οσάμα. Η συνάντησή του με τον δολοφόνο αλλάζει τα πάντα.

Τα Χρόνια της Αθωότητας στο ΠΙΟΠ
2026-07-17 21:00 - 23:00 | Ιστορικό Αρχείο ΠΙΟΠ, Δωρίδος 2 & Λεωφόρος Ειρήνης 14, Ταύρος, Αττική, 177 78, Greece
Κάποτε στον 19ο αιώνα
Το Πολιτιστικό Ίδρυμα Ομίλου Πειραιώς οργανώνει θερινό κινηματογραφικό αφιέρωμα με τίτλο «Κάποτε στον 19ο αιώνα», κάθε Παρασκευή από τις 3 έως και τις 24 Ιουλίου 2026, στον εξώστη του κτηρίου του Ιδρύματος στον Ταύρο. Μέσα από επιλεγμένες ταινίες, οι θεατές θα «ταξιδέψουν» σε διαφορετικές γωνιές του κόσμου και σε ξεχωριστές περιόδους του 19ου αιώνα.
Παρασκευή 17 Ιουλίου 2026 | 21:00
Τα Χρόνια της Αθωότητας (The Age of Innocence)
Ρομαντικό Δράμα | ΗΠΑ | 1993 | Διάρκεια: 139’
Σκηνοθεσία: Μάρτιν Σκορσέζε
Πρωταγωνιστούν: Ντάνιελ Ντέι-Λούις, Μισέλ Φάιφερ, Γουινόνα Ράιντερ,
Μίριαμ Μαργκόλις, Τζεραλντίν Τσάπλιν
Η ταινία βασίζεται στο ομότιτλο μυθιστόρημα της Ίντιθ Γουόρτον και επικεντρώνεται στην ιστορία ενός επιτυχημένου δικηγόρου που ετοιμάζεται να παντρευτεί μια γυναίκα της υψηλής κοινωνίας στη Νέα Υόρκη της δεκαετίας του 1870. Η άφιξη όμως της γοητευτικής και ασυμβίβαστης ξαδέλφης της θα τον φέρει αντιμέτωπο με τα συναισθήματά του και τα αυστηρά όρια της εποχής του.
Η ταινία προτάθηκε για πέντε Βραβεία Όσκαρ και απέσπασε τελικά το Όσκαρ Ενδυματολογίας.
Για περισσότερες πληροφορίες και κρατήσεις, μπορείτε να επικοινωνήσετε με το Ιστορικό Αρχείο, στο τηλέφωνο 210 3418060, Δευτέρα-Παρασκευή 10:00-17:00.
*Οι κρατήσεις για κάθε προβολή θα πραγματοποιούνται μόνο κατά την εβδομάδα διεξαγωγής της.
Ιστορικό Αρχείο
Δωρίδος 2 & Λεωφόρος Ειρήνης 14,Ταύρος
Τ: 210 3418051 | piop.gr

Ο λαβύρινθος του Πάνα στην Λαμπηδόνα
2026-07-17 21:00 - 23:00 | Πάρκο Λαμπηδόνας Αγίας Τριάδας Βύρωνας, Πάρκο Αγίας Τριάδας, Βύρωνας, Αττική, 16231, Greece
Το Κοινωνικό Πολιτιστικό Κέντρο Βύρωνα σας καλεί την Παρασκευή 17/7/26 στις 9.00μμ στη Λαμπηδόνα (Άλσος Αγίας Τριάδας – Βύρωνας). Ως κινηματογραφική αναφορά στον ισπανικό εμφύλιο πόλεμο, με αφορμή την 90η επέτειο της έναρξής του, θα προβάλουμε την ταινία “El laberinto del fauno” (ελλ. τίτλος “Ο λαβύρινθος του Πάνα”), σε σκηνοθεσία Guillermo del Toro, 2006. Πρωταγωνιστούν: Ivana Baquero, Ariadna Gil, Sergi López, Maribel Verdú.
Βρισκόμαστε σε κάποιο απομονωμένο χωριό της Ισπανίας αμέσως μετά τον εμφύλιο, στα πρώτα χρόνια της δικτατορίας του Φράνκο. Ο σκληρός λοχαγός Ναδάλ, επικεφαλής στρατιωτικού αποσπάσματος, πηγαίνει να εγκατασταθεί εκεί με την ασθενική σύζυγό του Κάρμεν και την 10χρονη κόρη τους Οφέλια. Αποστολή του να συντρίψει τους Δημοκρατικούς αντάρτες που δρουν στην περιοχή.
Η σκληρότητα του λοχαγού απέναντι στους φυλακισμένους αντικαθεστωτικούς, αλλά και στην οικογένειά του, δημιουργεί μια σκοτεινή εφιαλτική κατάσταση που δύσκολα θα μπορούσε να την αντέξει ένα μικρό κορίτσι. Όμως η Οφέλια (η συνωνυμία με την Σαιξπηρική ηρωίδα δεν είναι τυχαία) “δραπετεύει” με την φαντασία της: με τη βοήθεια ενός εντόμου, που μεταμορφώνεται σε νεράιδα, ανακαλύπτει έναν λαβύρινθο, στο κέντρο του οποίου ζει ένας “Φαύνος”. Το μυθικό αυτό πλάσμα -απόγονος του αρχαιοελληνικού Πάνα κατά τη ρωμαϊκή μυθολογία- θα της αποκαλύψει πως η ίδια είναι η μετενσάρκωση μιας χαμένης πριγκίπισσας του Κάτω Κόσμου που θα ξανακερδίσει την αθανασία και το βασίλειό της αν εκτελέσει κάποιες αποστολές.
Έτσι, ένας νέος μαγικός κόσμος ανοίγεται μπροστά στην Οφέλια και μια οργιαστική εικονοποιία μπροστά στον θεατή. Ένα “παραμύθι” που εξελίσσεται παράλληλα με την ζοφερή πραγματικότητα την οποία ερμηνεύει και αλληλεπιδρά με αυτήν.
Ο Ντελ Τόρο δούλευε τις λεπτομέρειες αυτού του μαγικού κόσμου με σχέδια και σκίτσα των φανταστικών πλασμάτων και των σκηνικών για χρόνια ολόκληρα πριν μορφοποιήσει το τελικό σενάριο. Έτσι τα Όσκαρ φωτογραφίας, σκηνικών και μακιγιάζ ήταν μια φυσική επιβράβευση της τελειομανίας του.

Μανώλης Καραντίνης στο Μαρκόπουλο
2026-07-17 21:00 - 23:00 | Κεντρική Πλατεία Μαρκοπούλου Μεσογαίας (Σωτηρίου Δημοσθένους), πλατεία Σωτηρίου Δημοσθένους, Μακρκόπουλο, Αττική, 19003, Greece
Ο Δήμος Μαρκοπούλου Μεσογαίας σας προσκαλεί σε μια μοναδική βραδιά με τον μεγάλο σολίστα του μπουζουκιού και της καρδιάς μας Μανώλη Καραντίνη, την Παρασκευή 17 Ιουλίου 2026 και ώρα 21.00 στην Κεντρική Πλατεία Μαρκοπούλου.
Τα πιο ωραία λαϊκά και ρεμπέτικα, παρουσιάζονται σε ένα πρόγραμμα στα χνάρια των παλιών λαϊκών βραδιών, με ήχο καθάριο και πενιά «Καραντινική». Μεταξύ άλλων, θα ακουστούν τραγούδια που έχουν ερμηνεύσει νεότεροι, αλλά και παλαιότεροι μεγάλοι ερμηνευτές, όπως: ο Τόλης Βοσκόπουλος, ο Στέλιος Καζατζίδης, ο Γρηγόρης Μπιθικώτσης, ο Γιώργος Νταλάρας και πολλοί ακόμα. Μαζί του επί σκηνής, η μόνιμη συνεργάτιδά του Αγγελική Πέτκου στο τραγούδι και ο σπουδαίος και πολύ σημαντικός μουσικός και μαέστρος μεγάλων παραγωγών, Γιώργος Παγιάτης στο πιάνο.
Η είσοδος είναι ελεύθερη. Σας περιμένουμε όλες και όλους!

Χαϊδάρι Καισαριανή Αυτοί που νίκησαν τον θάνατο
2026-07-17 21:00 - 23:00 | Σινέ Μελίνα Δραπετσώνα, Σωκράτους 65, Δραπετσώνα, Αττική, 18648, Greece
Αφιέρωμα στους αγώνες της Εθνικής Αντίστασης
Ο Δήμος Κερατσινίου – Δραπετσώνας σας προσκαλεί σε ένα ξεχωριστό τετραήμερο κινηματογραφικό αφιέρωμα στους αγώνες της Εθνικής Αντίστασης, με ελεύθερη είσοδο για το κοινό. Μέσα από τέσσερα σημαντικά έργα του ελληνικού κινηματογράφου, που βασίζονται σε αληθινά ιστορικά γεγονότα, το αφιέρωμα φωτίζει στιγμές ηρωισμού, αξιοπρέπειας και συλλογικής μνήμης, τιμώντας όσους αγωνίστηκαν ενάντια στον φασισμό και τη ναζιστική κατοχή.
Πατήστε εδώ να δείτε τις 4 ταινίες
Παρασκευή 17.07.2026 | «ΧΑΪΔΑΡΙ-ΚΑΙΣΑΡΙΑΝΗ – ΑΥΤΟΙ ΠΟΥ ΝΙΚΗΣΑΝ ΤΟ ΘΑΝΑΤΟ»
Ντοκιμαντέρ-ντοκουμέντο | Σκηνοθεσία: Γιώργος Τσιώκος
Ένα συγκλονιστικό χρονικό που φωτίζει τις μαύρες σελίδες του στρατοπέδου συγκέντρωσης στο Χαϊδάρι και τη θυσία των αγωνιστών στο Θυσιαστήριο της Λευτεριάς στην Καισαριανή.
Σε μια περίοδο όπου η ιστορική μνήμη αποτελεί πολύτιμη παρακαταθήκη για τις νεότερες γενιές, ο Δήμος Κερατσινίου – Δραπετσώνας συνεχίζει να στηρίζει πρωτοβουλίες που αναδεικνύουν την ιστορία του τόπου μας, τις αξίες της ελευθερίας, της δημοκρατίας και της ειρήνης. Η είσοδος σε όλες τις προβολές είναι ελεύθερη. Ο Δήμος καλεί όλους τους πολίτες να συμμετάσχουν στο αφιέρωμα και να τιμήσουν, μέσα από τον κινηματογράφο, τη μνήμη εκείνων που αγωνίστηκαν για την ελευθερία και την κοινωνική δικαιοσύνη.
Ώρα Έναρξης: 21:00
Δημοτικός Κινηματογράφος CINE ΜΕΛΙΝΑ (Σωκράτους 65, Δραπετσώνα)
ΕΙΣΟΔΟΣ ΕΛΕΥΘΕΡΗ

Ακομπλεξ-Άριστα στα Λιπάσματα
2026-07-17 21:00 - 23:00 | Πολυχώρος Λιπασμάτων Δραπετσώνας, Πάρκο Εργατιάς, Δραπετσώνα, Αττική, Greece
«Ακομπλεξ-Άριστα» συναυλία με τη Μάγδα Βαρούχα και τον Χρήστο Αδαμόπουλο. Μια συναυλία που ξεκίνησε ως μια αυθόρμητη μουσική συνάντηση και εξελίχθηκε σε ένα από τα live που συζητήθηκαν περισσότερο, έρχεται στο ΦΕΣΤΙΒΑΛ ΣΤΗ ΘΑΛΑΣΣΑ 2026.
Η Μάγδα Βαρούχακαι ο Χρήστος Αδαμόπουλος παρουσιάζουν το ανανεωμένο «Ακομπλεξ-Άριστα», σε μια βραδιά που δεν θα επαναληφθεί με τον ίδιο τρόπο: νέα ενορχήστρωση, ανανεωμένο πρόγραμμα, απρόβλεπτες συμπράξεις και special guest εμφανίσεις που μετατρέπουν τη συναυλία σε ξεχωριστό μουσικό γεγονός. Με δικά τους τραγούδια αλλά και τραγούδια που αγαπούν να επανασυστήνουν, οι δύο καλλιτέχνες χτίζουν ένα πρόγραμμα χωρίς μουσικούς περιορισμούς: από τη συγκίνηση στην έκρηξη, από την οικειότητα στη γιορτή, από το απρόσμενο στο απολύτως αυθεντικό. Το «Ακομπλεξ-Άριστα» δεν ακολουθεί συγκεκριμένους κανόνες και αυτό είναι το στοιχείο που έκανε το κοινό να το ακολουθήσει από τις χειμερινές εμφανίσεις στην Αθήνα μέχρι τις στάσεις του σε Ελλάδα και Κύπρο.
Την ΠΑΡΑΣΚΕΥΗ 17 ΙΟΥΛΙΟΥ, η Μάγδα Βαρούχα και ο Χρήστος Αδαμόπουλος ανεβαίνουν στο θέατρο των Λιπασμάτωνκαι προσκαλούν το κοινό σε μια βραδιά που υπόσχεται μουσική χωρίς φίλτρα, δυνατές συναντήσεις και μια εμπειρία που συμβαίνει μόνο ζωντανά.
ΠΟΛΥΧΩΡΟΣ ΛΙΠΑΣΜΑΤΩΝ – ΘΕΑΤΡΟ ΛΙΠΑΣΜΑΤΩΝ
ΠΑΡΑΣΚΕΥΗ 17 ΙΟΥΛΙΟΥ 2026 ΩΡΑ: 21.00
ΕΙΣΟΔΟΣ ΕΛΕΥΘΕΡΗ

Ο Ιντιάνα Τζόουνς και ο δίσκος του Πεπρωμένου στον Χολαργό
2026-07-17 21:00 - 23:00 | 1ο Δημοτικό Χολαργού, Περικλέους 53, Χολαργός, Αττική, 15232, Greece
Την Πέμπτη 16 και την Παρασκευή 17 Ιουλίου και ώρα 21.00, στο προαύλιο του 1ου Δημοτικού Σχολείου Χολαργού (Περικλέους 53) όπου λειτουργεί ο Δημοτικός Κινηματογράφος θα προβληθεί η ταινία: «Ο Ιντιάνα Τζόουνς και ο δίσκος του Πεπρωμένου» 2023.
ΥΠΟΘΕΣΗ: Βρισκόμαστε στο 1969 και ο Ιντιάνα Τζόουνς είναι έτοιμος να αποχωρήσει από την ενεργό δράση. Έχοντας περάσει πάνω από µία δεκαετία διδάσκοντας στο Hunter College της Νέας Υόρκης, ο καταξιωμένος καθηγητής αρχαιολογίας ετοιμάζεται να αποσυρθεί στο ταπεινό και μοναχικό του διαμέρισμα. Όλα αλλάζουν µε την απρόσμενη επίσκεψη της αποξενωμένης βαφτιστήρας του, Έλενα Σόοου, η οποία αναζητά ένα ανεκτίμητο αρχαίο εύρημα που είχε εμπιστευτεί ο πατέρας της στον Ίντι πριν χρόνια. Πρόκειται για τον δίσκο του πεπρωμένου, έναν μηχανισμό του Αρχιμήδη που μπορεί να αλλάξει την ιστορία. Ως έμπειρη απατεώνισσα, η Έλενα κλέβει τον μηχανισμό και αποχωρεί γρήγορα από τη χώρα για να τον πουλήσει σε όποιον προσφέρει τα περισσότερα χρήματα. Μην έχοντας άλλη επιλογή από το να την κυνηγήσει, ο Ιντιάνα ξεκινάει µία τελευταία επική διαδρομή. Εντωμεταξύ, ο παλιός εχθρός του, ο πρώην ναζί Γιούργκεν Βόλερ, έχει τα δικά του τρομαχτικά σχέδια για τον μηχανισμό µε σκοπό να αλλάξει τη ροή της παγκόσμιας ιστορίας.
Κύριες Διακρίσεις Υποψήφιο για Όσκαρ μουσικής.
Χώρα προέλευσης: Η.Π.Α.
Διάρκεια: 154 λ.
Είδος: περιπέτεια
Σκηνοθεσία: Τζέιμς Μάνγκολντ
Παίζουν: Χάρισον Φορντ, Φίμπι Γουόλερ-Μπριτζ, Μαντς Μίκελσεν, Τόμπι Τζόουνς.
ΕΙΣΟΔΟΣ ΕΛΕΥΘΕΡΗ

Lemon στην Πεντέλη
2026-07-17 21:00 - 23:00 | Μέγαρο Δουκίσσης Πλακεντίας, Λόρδου Βύρωνος 3, Πεντέλη, Αττική, 15236, Greece
Ο Δήμος Πεντέλης παρουσιάζει το 5ο Φεστιβάλ Πεντελικού Όρους, το οποίο ανοίγει αυλαία στις 11 Ιουλίου και ολοκληρώνεται στις 18 Ιουλίου, με ένα εξαιρετικά ενδιαφέρον πρόγραμμα εκδηλώσεων που περιλαμβάνει θέατρο, συναυλίες, performance και gala όπερας, με ελεύθερη είσοδο. Οι εκδηλώσεις θα πραγματοποιηθούν στην έδρα του Φεστιβάλ Πεντελικού Όρους, το Μέγαρο Δουκίσσης Πλακεντίας, αναδεικνύοντας την ιδιαίτερη ιστορική και πολιτιστική σημασία του, και στην Κεντρική Πλατεία Νέας Πεντέλης.
Την Παρασκευή 17 Ιουλίου, στις 21:00, στο Μέγαρο Δουκίσσης Πλακεντίας, παρουσιάζεται η θεατρική παράσταση Lemon, του Μελαχρινού Βελέντζα, η βραβευμένη και περισσότερο πολυταξιδεμένη παράσταση που ζωντανεύει την ιστορία του θρυλικού πιανίστα 1900.
ΕΙΣΟΔΟΣ ΕΛΕΥΘΕΡΗ

Επετειακή εκδήλωση για την Κύπρο
2026-07-18 18:00 - 20:00 | Δημαρχείο Παλαιού Φαλήρου, Τερψιχόρης 51 & Αρτέμιδος, Παλαιό Φάληρο, Αττική, Greece
Ο Δήμαρχος Παλαιού Φαλήρου Γιάννης Φωστηρόπουλος, οι Δημοτικές Βιβλιοθήκες Παλαιού Φαλήρου και η Υπηρεσία Πολιτισμού, σε συνεργασία με το Εθνικό και Καποδιστριακό Πανεπιστήμιο Αθηνών (Επιτροπή για την Κύπρο και Εργαστήριο Κυπριακών Μελετών), την Ένωση Κυπρίων Ελλάδος και τον Χορευτικό Όμιλο του Πανεπιστημίου Κύπρου, διοργανώνουν επετειακή εκδήλωση μνήμης και τιμής για τη συμπλήρωση 52 χρόνων από την τουρκική εισβολή στην Κύπρο και τη συνεχιζόμενη παράνομη κατοχή σημαντικού τμήματος της Κυπριακής Δημοκρατίας. Η εκδήλωση θα πραγματοποιηθεί το Σάββατο 18 Ιουλίου, στις 18:00, στον Πολυχώρο του Δημαρχείου Παλαιού Φαλήρου (Τερψιχόρης 51 & Αρτέμιδος). Στόχος της εκδήλωσης είναι να τιμηθούν όσοι αγωνίστηκαν και θυσιάστηκαν για την ελευθερία της Κύπρου, να διατηρηθεί ζωντανή η ιστορική μνήμη και να αναδειχθεί η σημασία της ειρήνης, της δικαιοσύνης και του σεβασμού του διεθνούς δικαίου.
Τον συντονισμό της εκδήλωσης θα έχουν η Αντιδήμαρχος Δημοτικών Παιδικών Σταθμών και Δημοτικών Βιβλιοθηκών Μαίρη Τρύφων και ο Αντιδήμαρχος Πολιτισμού Γιώργος Πράπας. Ο Δήμος Παλαιού Φαλήρου προσκαλεί τους πολίτες να παρακολουθήσουν την εκδήλωση και να αποτίσουν φόρο τιμής σε μία από τις πιο καθοριστικές στιγμές της σύγχρονης ιστορίας του Ελληνισμού, διατηρώντας άσβεστη τη μνήμη και την ελπίδα για μια ελεύθερη και επανενωμένη Κύπρο.
Π Ρ Ο Γ Ρ Α Μ Μ Α ΤΗΣ Ε Κ Δ Η Λ Ω Σ Η Σ
ΚΑΛΩΣΟΡΙΣΜΑ – ΠΡΟΣΦΩΝΗΣΕΙΣ από τους συντονιστές της εκδήλωσης : την Αντιδήμαρχο Δημοτικών Παιδικών Σταθμών Παλαιού Φαλήρου & Δημοτικών Βιβλιοθηκών Μαίρη Τρύφων και τον Αντιδήμαρχο Πολιτισμού Γιώργο Πράπα
ΧΑΙΡΕΤΙΣΜΟΙ
Από τον Δήμαρχο Παλαιού Φαλήρου Γιάννη Φωστηρόπουλο
Από τον Σύμβουλο της Κυπριακής Πρεσβείας Λουκά Ξενοφώντος
Από τον Πρόεδρο της Ένωσης Κυπρίων Ελλάδος Όμηρο Παπασάββα
ΕΠΕΤΕΙΑΚΟ ΜΟΥΣΙΚΟΧΟΡΕΥΤΙΚΟ ΔΡΩΜΕΝΟ, από τον Χορευτικό Όμιλο του Πανεπιστημίου Κύπρου (Χ.Ο.Π.Κ.)
ΣΥΝΤΟΜΗ ΕΠΕΤΕΙΑΚΗ ΟΜΙΛΙΑ, από τον Ομότιμο Καθηγητή Αρχαίας Ελληνικής Φιλολογίας (με έμφαση στην Αρχαία Κυπριακή Γραμματεία) Ανδρέα Ι. Βοσκό
➣ ΔΗΜΟΤΙΚΟΙ ΧΟΡΟΙ ΚΑΙ ΤΡΑΓΟΥΔΙΑ ΤΗΣ ΚΥΠΡΟΥ από τον Χ.Ο.Π.Κ.

Φεστιβάλ Πάμε Πειραιά, Παμε Δημοτικό
2026-07-18 20:00 - 22:00 | Δημοτικό Θέατρο Πειραιά, Ηρώων Πολυτεχνείου 32, Πειραιάς, Αττική, 18535, Greece
Φεστιβάλ Πάμε Πειραιά, Παμε Δημοτικό
Εδώ και 8 χρόνια το Δημοτικό Θέατρο Πειραιά ξεφεύγει από τα καθιερωμένα και ανοίγεται στην πόλη, με συνέπεια και σχέδιο, με τρόπο καθοριστικό, πειστικό και ουσιαστικό, με βλέμμα καλλιτεχνικό και παρεμβατικό. Το Πολυθεματικό Φεστιβάλ Τέχνης, Σκέψης & Δημιουργίας «ΠΑΜΕ ΠΕΙΡΑΙΑ! ΠΑΜΕ ΔΗΜΟΤΙΚΟ!» συμπληρώνει φέτος 8 χρόνια παρουσίας και επιστρέφει πιο δυναμικά από ποτέ, προσκαλώντας το κοινό σε μια μεγάλη γιορτή πολιτισμού στην καρδιά της πόλης, στο Δημοτικό Θέατρο Πειραιά! Το Δημοτικό Θέατρο ανοίγει και φέτος τις πόρτες του και προσκαλεί το κοινό σε μια μεγάλη γιορτή πολιτισμού που έχει καθιερωθεί ως ένας από τους σημαντικότερους θεσμούς καλλιτεχνικής έκφρασης, κοινωνικής συνάντησης και πολιτιστικής εξωστρέφειας.
Η είσοδος για όλες τις εκδηλώσεις είναι ελεύθερη
Σάββατο 18 Ιουλίου ΚΕΝΤΡΙΚΗ ΣΚΗΝΗ
«Étude» Μια γιορτή του χορού και της εκπαίδευσης από την Ανώτερη Σχολή Καλλιτεχνικής Εκπαίδευσης «Αλέξανδρος Χατζιάρας»
Ώρα : 20.00
Σε μια βραδιά γεμάτη συναίσθημα, τέχνη και ανθρώπινη δημιουργία, 30 επιλεγμένοι συμμετέχοντες ,που περιλαμβάνουν τους αφοσιωμένους σπουδαστές της επαγγελματικής σχολής, τους σπουδαστές του προεπαγγελματικού τμήματος τους φοιτητές,καθώς και επαγγελματίες χορευτές που θα ενώσουν τις δυνάμεις τους επί σκηνής. Η παράσταση «Σπουδή / Étude», δεν αποτελεί μια απλή επίδειξη τεχνικής, αλλά μιαανοιχτή, ανθρώπινη πρόσκληση στον κόσμο της χορευτικής δημιουργίας, χωρισμένησε δύο διακριτά μέρη:
Α’ ΜΕΡΟΣ Παρουσίαση Μαθήματος Χορού (Διάρκεια: 1 ώρα και 30 λεπτά) Ησχολή ανοίγει την «κουρτίνα» της καθημερινής εκπαιδευτικής διαδικασίας και μεταφέρει το κλίμα της αίθουσας διδασκαλίας στη σκηνή. Οι μαθητές και οισπουδαστές ξεδιπλώνουν τον μόχθο, την πειθαρχία και τη μουσικότητά τους, ξεκινώντας από την απόλυτη αρμονία της μπάρας και του κέντρου στο κλασικό μπαλέτο, για να καταλήξουν στην ελευθερία και τη δυναμική των σύγχρονων ασκήσεων και αυτοσχεδιασμών.
Β’ ΜΕΡΟΣ Repertoire (Διάρκεια: 1 ώρα) Η στιγμή της καλλιτεχνικής ωριμότητας και της απόλυτης έκφρασης. Οι σπουδαστές της σχολής ερμηνεύουν απαιτητικά αποσπάσματα από το παγκόσμιο κλασικό και σύγχρονο ρεπερτόριο, καθώς και πρωτότυπες χορογραφίες που έχουνταξιδέψει, διακριθεί και βραβευθεί σε μεγάλους διαγωνισμούς χορού στηνΕλλάδα και το εξωτερικό. Εκεί όπου η τεχνική κατάρτιση υποκλίνεται στηνερμηνευτική δύναμη της ψυχής των χορευτών.

Η χαρά της Χαράς στην Γλυφάδα
2026-07-18 20:00 - 22:00 | Πλατεία Ιωάννου Ρίτσου (παιδική χαρά Ξάνθου) Γλυφάδα, Ξάνθου & Οινόης, Γλυφάδα, Αττική, 16674, Greece
Η χαρά της Χαράς
Ο «Καραγκιόζης» στήνει μπερντέ στη Γλυφάδα. Ο γνωστός ηθοποιός Τάκης Βαμβακίδης ζωντανός Καραγκιόζης στη σκηνή βγαίνει απ τον μπερντέ και συνομιλεί με το κοινό ξετρελαίνοντας μικρούς και μεγάλους. Συνεχίζει με αγάπη και σεβασμό τη μεγάλη παράδοση του θεάτρου σκιών σε μια παράσταση γεμάτη χιούμορ, φαντασία και συμμετοχή του κοινού.
Ε, ρε γλέντια!
ΕΙΣΟΔΟΣ ΔΩΡΕΑΝ Η είσοδος στις εκδηλώσεις είναι ΔΩΡΕΑΝ για όλους, κατοίκους και επισκέπτες της πόλης μας. Αντί εισιτηρίου, ο Δήμος Γλυφάδας συγκεντρώνει τρόφιμα και φάρμακα για τις κοινωνικές δομές του.
Η χαρά της Χαράς
Σάββατο 18 Ιουλίου
Ώρα Έναρξης : 20:00
Παιδική χαρά Ξάνθου

Καλοκαίρι 2026 στον Πειραιά
2026-07-18 20:00 - 23:00 | Πάρκο Δηλαβέρη Πειραιάς, Δαβάκη Πίνδου 17, Πειραιάς, Αττική, 18543, Greece
Καλοκαίρι 2026 στον Πειραιά
Το «Καλοκαίρι στην Πόλη 2026» συνεχίζεται και αυτό το Σαββατοκύριακο με ένα πλούσιο πρόγραμμα δωρεάν εκδηλώσεων στις γειτονιές του Πειραιά. Με αστείρευτη ενέργεια, φαντασία και καλοκαιρινή διάθεση συνεχίζεται το πρόγραμμα «Καλοκαίρι στην Πόλη 2026» του Δήμου Πειραιά, προσφέροντας ένα ακόμη Σαββατοκύριακο γεμάτο δωρεάν δράσεις για τα παιδιά και τις οικογένειές τους στις γειτονιές της πόλης. Το Σάββατο 18 και την Κυριακή 19 Ιουλίου, πλατείες, πάρκα και παιδικές χαρές μεταμορφώνονται σε πολύχρωμους χώρους δημιουργίας, ψυχαγωγίας και παιχνιδιού, φιλοξενώντας ένα πλούσιο πρόγραμμα εκδηλώσεων που έχει σχεδιαστεί για να χαρίσει μοναδικές στιγμές χαράς στους μικρούς δημότες. Από τις «Φρούτο-περιπέτειες» και τις «Καλοκαιρινές Ιστορίες από τον Βυθό», μέχρι τον αγαπημένο Καραγκιόζη, τις εντυπωσιακές δράσεις της Memesito.gr, τις θαλασσινές περιπέτειες με γοργόνες και ναύτες και τις προβολές των ταινιών «Wish» και «Trolls Band Together», κάθε γειτονιά αποκτά τον δικό της ξεχωριστό καλοκαιρινό προορισμό για μικρούς και μεγάλους.
Σάββατο 18 Ιουλίου
20:00 | Παιδική Χαρά Τετρακόμων (Δ΄ Δημοτική Κοινότητα)
«Φρούτο-περιπέτειες».
20:00 | Πάρκο Δηλαβέρη (Ε΄ Δημοτική Κοινότητα)
Καλοκαιρινή διασκέδαση με την Memesito.gr.
20:30 | Πάρκο Γεννηματά (Δ΄ Δημοτική Κοινότητα)
Θέατρο Σκιών – «Ο Καραγκιόζης Γιατρός».
21:00 | Παιδική Χαρά Ελ. Βενιζέλου & Σολωμού (Γ΄ Δημοτική Κοινότητα)
Παιδικό Σινεμά – «Wish».
Η συμμετοχή σε όλες τις δράσεις είναι ελεύθερη.

Άγιος Νεκτάριος, από τη γη στον ουρανό στην Γλυφάδα
2026-07-18 20:30 - 22:30 | 3η Μαρίνα Γλυφάδας, Φαίδρας, Γλυφάδα, Αττική, 16675, Greece
Άγιος Νεκτάριος, από τη γη στον ουρανό
Ένα βαθιά συγκινητικό θρησκευτικό δράμα που αφηγείται τη ζωή του Αγίου Νεκταρίου, από το φιλανθρωπικό και ποιμαντικό του έργο μέχρι τους διωγμούς και τις συκοφαντίες που υπέστη, από τη Θράκη στην Κωνσταντινούπολη, στη Χίο, στην Αθήνα, στην Αίγυπτο, στη Λιβύη και πάλι πίσω στην Ελλάδα. Ο Άγιος Νεκτάριος γεννήθηκε το 1846 στη Σηλυβρία της Τουρκοκρατούμενης Θράκης. Από πολύ νεαρή ηλικία αφιερώθηκε στην πνευματική ζωή και έγινε σύμβολο ελπίδας σε σκοτεινούς καιρούς.
Ερμηνεύουν: Κ. Νιάρχος, Κ. Αρζόγλου, Άν. Μωραΐτου, Γ. Ζώης, Κ. Σιλεβρή, Ιωάν. Μαρμάρου.
Σκην.: Δ. Μέλλος.
Κοστ.: Μ. Καλέμη.
Μουσ.: Κ. Κόντος.
Φωτ.: Αλ. Πολιτάκης.
Δράμα του Θανάση Σταυρόπουλου, Σκηνοθ.: Μ. Τζαβέλλας
ΕΙΣΟΔΟΣ ΔΩΡΕΑΝ Η είσοδος στις εκδηλώσεις είναι ΔΩΡΕΑΝ για όλους, κατοίκους και επισκέπτες της πόλης μας. Αντί εισιτηρίου, ο Δήμος Γλυφάδας συγκεντρώνει τρόφιμα και φάρμακα για τις κοινωνικές δομές του.
Σάββατο 18 Ιουλίου
Ώρα Έναρξης : 20:30
Γ’ Μαρίνα

Magic de Spell στο Χαλάνδρι
2026-07-18 21:00 - 23:00 | Ευριπίδειο Θέατρο Ρεματιάς Χαλάνδρι, Προφήτη Ηλία, Χαλάνδρι, Αττική, 15232, Greece
Φεστιβάλ Ρεματιάς Νύχτες Αλληλεγγύης 2026
Η μεγάλη γιορτή της πόλης επιστρέφει. Το Φεστιβάλ Ρεματιάς – Νύχτες Αλληλεγγύης 2026 σηκώνει αυλαία στις 2 Ιουλίου και μετατρέπει το Ευριπίδειο Θέατρο σε σημείο συνάντησης της τέχνης, της δημιουργίας και της κοινωνικής προσφοράς. Περιλαμβάνει συνολικά 40 επιλεγμένες παραστάσεις για μεγάλους και μικρούς. Συναυλίες, θεατρικές παραστάσεις, μουσικοθεατρικά δρώμενα, αφιερώματα, κινηματογραφικές προβολές, παιδικές εκδηλώσεις, stand up comedy και ξεχωριστές συμμετοχές από καλλιτέχνες, μουσικά σύνολα και θεατρικούς οργανισμούς από την Ελλάδα και το εξωτερικό.
Πατήστε ΕΔΩ για να δείτε το πλήρες πρόγραμμα των δωρεάν εκδηλώσεων του φεστιβάλ
ΣΑΒΒΑΤΟ 18 Συναυλία MAGIC DE SPELL 45 χρόνια δρόμος Το μακροβιότερο συγκρότημα της ελληνικής ροκ σκηνής, συμπλήρωσε τα 45 χρόνια ενεργής παρουσίας και δηλώνει έτοιμο και το φετινό καλοκαίρι, για να ξεσηκώσει και να εντυπωσιάσει, με μια πολύ δυνατή σειρά εμφανίσεων, εφ’ όλης της ύλης! Οι Magic de Spell εμφανίστηκαν το 1980 και στην πρώτη τους (αγγλόφωνη) δεκαετία έπαιξαν σε μουσικές σκηνές και φεστιβάλ, δίπλα σε θρυλικά ελληνικά και ξένα ονόματα.Από τις αρχές των 90’s, καθιερώθηκαν ως εκφραστές του ελληνόφωνου rock και του κιθαριστικού ήχου.
Τα τραγούδια τους “Εμένα οι φίλοι μου” και “Sarajevo” αντιπροσωπεύουν εμφατικά δυο γενιές μέχρι σήμερα. Στις συναυλίες τους, εκτός των άλλων, οι Magic de Spell παρουσιάζουν και ένα mini αφιέρωμα στους μεγάλους της ελληνικής ροκ σκηνής, όπως ο Τζίμης Πανούσης, ο Παύλος Σιδηρόπουλος, ο Νικόλας Άσιμος, αλλά και ο Δημήτρης Πουλικάκος.
ώρα έναρξης: 21:00

Το Μεγαλείο στην Αγία Παρασκευή
2026-07-18 21:00 - 23:00 | 2ο Γυμνάσιο Αγίας Παρασκευής Cine Σχολείο Θανάσης Βέγγος, Νεαπόλεως 5-7, Αγία Παρασκευή, Αττική, 15341, Greece
Θερινός Δημοτικός Κινηματογράφος 2026 στην Αγία Παρασκευή
Ένα καλοκαιρινό πρόγραμμα προβολών με σύγχρονο κινηματογράφο, κλασικές ταινίες, παιδικές επιλογές και βραδιές κινηματογραφικής λέσχης. Ο Θερινός Δημοτικός Κινηματογράφος 2026 – Cine Σχολείο «Θανάσης Βέγγος» επιστρέφει με ένα πρόγραμμα σχεδιασμένο σαν σύγχρονος πολιτιστικός οδηγός: καθαρή ανάγνωση, κινηματογραφική ταυτότητα και προβολές ανοιχτές για όλες και όλους, σε έναν γνώριμο θερινό χώρο στην Αγία Παρασκευή.
Πατήστε ΕΔΩ για να δείτε το πλήρες πρόγραμμα
Το Μεγαλείο
18 Ιουλίου 2026 • Σάββατο • 21:00
2025 Ιταλία 133’ Δραματική, Πολιτική
Σκηνοθεσία: Πάολο Σορεντίνο
Παίζουν: Τόνι Σερβίλο, Άννα Φερτσέτι, Μασίμο Βεντουριέλο
Καταλληλότητα: Κατάλληλη για όλους
Θερινός Δημοτικός Κινηματογράφος 2026
Cine Σχολείο «Θανάσης Βέγγος»
2ο Γυμνάσιο Αγίας Παρασκευής 21:00 Είσοδος ελεύθερη

Το μεγαλείο στον Άγιο Δημήτριο
2026-07-18 21:00 - 23:00 | Δημοτικό στάδιο Αγίου Δημητρίου, Θεομήτορος & Χανίων, Άγιος Δημήτριος, Αττική, 17342, Greece
9ο Open Air Film Festival
9ο Open Air Film Festival στον Άγιο Δημήτριο σε νέο χώρο. Το Open Air Film Festival, ο θεσμός θερινού κινηματογράφου του Δήμου Αγίου Δημητρίου, επιστρέφει δυναμικά για ένατη συνεχή χρονιά, έτοιμος να πλημμυρίσει τις καλοκαιρινές μας νύχτες με φαντασία, χρώμα και συγκίνηση. Από τις 6 Ιουλίου έως και τις 26 Αυγούστου, η μαγεία της μεγάλης οθόνης θα απλωθεί κάτω από τον καλοκαιρινό ουρανό, προσφέροντας στους σινεφίλ ένα πλούσιο και πολυσυλλεκτικό πρόγραμμα προβολών με κορυφαίες ταινίες για μικρούς και μεγάλους. Η είσοδος είναι ελεύθερη για όλες τις προβολές. Διατηρώντας σταθερά το έντονο κοινωνικό χαρακτήρα των εκδηλώσεων του Δήμου Αγίου Δημητρίου, οι προβολές συνοδεύονται από μια σημαντική δράση αλληλεγγύης. Καλούνται όλοι οι πολίτες και οι επισκέπτες να στηρίξουν τις ανάγκες του Κοινωνικού Παντοπωλείου, της Δομής Παροχής Συσσιτίου και του Κοινωνικού Φαρμακείου, προσφέροντας τρόφιμα μακράς διάρκειας, φάρμακα, σχολικά είδη, καθώς και είδη καθαριότητας.
Φέτος, το 9ο Open Air Film Festival αλλάζει σημείο συνάντησης και μεταφέρεται στον φιλόξενο υπαίθριο χώρο του Δημοτικού Σταδίου, επί των οδών Θεομήτορος 72 και Χανίων. Η μεταφορά αυτή κρίθηκε αναγκαία καθώς στο εμβληματικό τοπόσημο της πόλης μας, το Στρογγυλό Σχολείο «Τάκης Ζενέτος» όπου φιλοξενούνταν οι προβολές κάθε χρόνο, εκτελούνται αυτή την περίοδο σημαντικές εργασίες συντήρησης στο πλαίσιο του προγράμματος ανακαίνισης σχολικών κτιρίων «Μαριέττα Γιαννάκου».
Πατήστε ΕΔΩ για να δείτε το πλήρες πρόγραμμα
ΣΑΒΒΑΤΟ 18 ΙΟΥΛΙΟΥ
Το μεγαλείο Κ-12
La Grazia
Δραματική 2025 | Έγχρ. | Διάρκεια: 133’
Ιταλική ταινία, Σκηνοθεσία: Πάολο Σορεντίνο
Πρωταγωνιστούν: Τόνι Σερβίλο, Ανα Φερζέτι, Μάσιμο Βεντουριέλο
Ο Πρόεδρος της Ιταλίας και πρώην ανώτατος δικαστής αντιμετωπίζει ηθικά διλήμματα σχετικά με τη νομοθεσία για την ευθανασία και την απονομή χάριτος σε δολοφόνους, ενώ παράλληλα παλεύει με την απιστία της εκλιπούσας συζύγου του κατά τους τελευταίους μήνες της θητείας του.

Ο Πειρατής Μαυροδόντης και το Μαγικό Διαμάντι στο ΚΠΙΣΝ
2026-07-18 21:00 - 23:00 | Κέντρο Πολιτισμού Ίδρυμα Σταύρος Νιάρχος ΚΠΙΣΝ, Λεωφ. Συγγρού 364, Καλλιθέα, Αττική, 17674, Greece
Sensory Friendly προβολή | Park Your Cinema Kids: Ο Πειρατής Μαυροδόντης και το Μαγικό Διαμάντι (2019)
Το Park Your Cinema Kids με τη σφραγίδα του Παιδικού και Εφηβικού Διεθνούς Φεστιβάλ Κινηματογράφου Αθήνας επιστρέφει στο μεγάλο πάρκο της πόλης με μια καλοκαιρινή ενότητα προβολών αφιερωμένη σε παιδικές ταινίες που μυρίζουν θάλασσα, διακοπές, ήλιο, ξεγνοιασιά… κοινώς καλοκαίρι. Στο Ξέφωτο του Κέντρου Πολιτισμού Ίδρυμα Σταύρος Νιάρχος στήνεται ξανά το θερινό μας σινεμά και προσκαλεί παιδιά και γονείς να απολαύσουν ιστορίες γεμάτες γαλανούς ουρανούς, ακόμα πιο γαλανά νερά, παιχνίδια, νέες φιλίες και μικρές ή μεγάλες περιπέτειες. Το φετινό Park Your Cinema Kids αντλεί την έμπνευσή του από το καλοκαιρινό σύμπαν του Λίλο & Στιτς, μιας ιστορίας για τη φιλία, την οικογένεια (ohana) και το πώς βρίσκουμε τη θέση μας στον κόσμο. Θα προβληθούν και το πρόσφατο live action μπλοκμπάστερ, αλλά και το κλασικό κινούμενο σχέδιο που τα ξεκίνησε όλα. Το πρόγραμμα συγκεντρώνει ταινίες που διαδραματίζονται σε καλοκαιρινά σκηνικά: σε νησιά, παραλίες, βυθούς, κατασκηνώσεις και γειτονιές που αδειάζουν από σχολικές υποχρεώσεις και γεμίζουν ελευθερία. Στο Ψάχνοντας τον Νέμο, δύο ψάρια μπλέκουν σε μια συναρπαστική οδύσσεια στον απέραντο βυθό, ενώ η Μικρή Γοργόνα μαθαίνει πως όλα τα προβλήματα μπορούν να λυθούν με το σωστό τραγούδι. Οι μικροί θεατές και οι οικογένειές τους θα (ξανα)γνωρίσουν, επίσης, τον Δελφινομικρούλη, αλλά και τα ζώα της Φάρμας των Ζώων, σε απίθανες περιπέτειες χωρίς τελειωμό. Μια γιορτή ελευθερίας, φαντασίας και καλοκαιρινής ανεμελιάς με καλεσμένη όλη την πόλη.
Επιμέλεια προγράμματος: Παιδικό & Εφηβικό Διεθνές Φεστιβάλ Κινηματογράφου Αθήνας
Ο Πειρατής Μαυροδόντης και το Μαγικό Διαμάντι (2019)
Τι φέρνει κοντά ένα μικρό αλητάκι του δρόμου, έναν δαιμόνιο πρίγκιπα της ζούγκλας και τον διαβόητο Πειρατή Μαυροδόντη; Ένα Μαγικό Διαμάντι που κάνει τις ευχές πραγματικότητα και μία συναρπαστική περιπέτεια κινουμένων σχεδίων με αξέχαστους χαρακτήρες, θεαματική δράση, γενναιόδωρες δόσεις γέλιου και πολλή μουσική.
Σκηνοθεσία: Μάριτ Μουμ Άουνε, Ράσμους Α. Σίβερτσεν
Sensory Friendly προβολή Tο Κέντρο Πολιτισμού Ίδρυμα Σταύρος Νιάρχος (ΚΠΙΣΝ) και τo TheHappyAct παρουσιάζουν μία Sensory Friendly προβολή, στο πλαίσιο της σειράς υπαίθριων κινηματογραφικών προβολών του ΚΠΙΣΝ Park Your Cinema Kids. Τι είναι οι Sensory Friendly προβολές ταινιών στον κινηματογράφο; Οι Sensory Friendly προβολές είναι ειδικά προσαρμοσμένες προβολές, ώστε να είναι προσβάσιμες σε άτομα με αυτισμό και άτομα που αντιμετωπίζουν προβλήματα αισθητηριακής επεξεργασίας.
Κατά τη διάρκεια της προβολής υπάρχει:
Δυνατότητα πρόσβασης σε θέσεις με χαμηλότερη ένταση ήχου.
Μεγάλος ανοιχτός χώρος στον οποίο οι θεατές μπορούν να κινηθούν ελεύθερα.
Δεν υπάρχει χρόνος αναμονής για διαφημίσεις και απαίτηση για ησυχία.
Είσοδος ελεύθερη
Για παιδιά από 7 και άνω Η ταινία θα προβληθεί μεταγλωττισμένη στα ελληνικά.
Προτείνεται οι επισκέπτες να έχουν μαζί τους εντομοαπωθητικό, ψάθα ή κάποιο ύφασμα για το έδαφος.

Μεταμορφωμένοι πράκτορες στην Ηλιούπολη
2026-07-18 21:00 - 23:00 | Πλατεία Φλέμινγκ Ηλιούπολη, Πλατεία Φλέμινγκ, Ηλιούπολη, Αττική, Greece
Παιδικές ταινίες στην Ηλιούπολη
Παιδικές ταινίες στην Ηλιούπολη σε τέσσερις πλατείες. Ο Δήμος Ηλιούπολης βρίσκεται στην ευχάριστη θέση να ανακοινώσει τη διοργάνωση προβολής παιδικού κινηματογράφου σε 4 διαφορετικές πλατείες της πόλης μας ΕΝΤΕΛΩΣ ΔΩΡΕΑΝ για τους μικρούς μας φίλους, αλλά και για όσους θέλουν να νιώσουν παιδιά. Οι προβολές θα διεξαχθούν στις πλατείες της πόλης μας και η πρώτη προβολή θα λάβει χώρα το Σάββατο 11 Ιουλίου 2026 στις 21:00 μ.μ. Η προβολή της ταινίας θα διαρκέσει 2 ώρες. Η ΠΡΟΒΟΛΗ ΕΙΝΑΙ ΔΩΡΕΑΝ. Για πληροφορίες καλέστε στο: 210 99 70 067. Ο Παιδικός Κινηματογράφος στις πλατείες της πόλης μας ξεκινάει με την προβολή της Ταινίας «Στρουμφάκια»!
Πατήστε ΕΔΩ για να δείτε τις 4 προβολές
ΜΕΤΑΜΟΡΦΩΜΕΝΟΙ ΠΡΑΚΤΟΡΕΣ
ΣΑΒΒΑΤΟ 18/07/2026 ΚΑΙ ΩΡΑ 21.00 μ.μ. ΕΩΣ 23.00 μ.μ.
ΠΛΑΤΕΙΑ ΦΛΕΜΙΝΓΚ (ΛΕΩΦΟΡΟ ΕΙΡΗΝΗΣ & ΦΛΕΜΙΝΓΚ)
Ο υπερκατάσκοπος Λανς Στέρλινγκ και ο επιστήμονας Γουόλτερ Μπέκετ είναι σχεδόν αντίθετοι χαρακτήρες. Ο Γουόλτερ είναι χαρακτήρας ήπιων τόνων, γλυκός και ευγενής. Ο Λανς… δεν είναι. Αλλά αυτό που λείπει από τον Γουόλτερ στις κοινωνικές δεξιότητες το κερδίζει χάρη στην ευφυία και την εφευρετικότητά του, κατασκευάζοντας μοναδικά gadgets τα οποία χρησιμοποιεί ο Λανς στις επικές του αποστολές. Όταν όμως, τα γεγονότα παίρνουν μια αναπάντεχη τροπή, ο Γουόλτερ και ο Λανς ξαφνικά πρέπει να στηριχτούν μεταξύ τους για μια ακόμα φορά. Και αν αυτό το παράξενο ζευγάρι αδυνατεί να μάθει να δουλεύει σαν ομάδα, θα κινδυνέψει ολόκληρος ο κόσμος.

Η Φωνή της Χιντ Ρατζάμπ στη Νέα Ιωνία
2026-07-18 21:00 - 23:00 | 4ο Δημοτικό σχολείο Νέας Ιωνίας, Πατριάρχου Ιωακείμ 2, Νέα Ιωνία, Αττική, 14234, Greece
Θερινές προβολές στη Νέα Ιωνία από το Μπλόκο. Το καλοκαίρι είναι και πάλι εδώ και οι θερινές προβολές της Κινηματογραφικής Λέσχης Ν. Ιωνίας «ΜΠΛΟΚΟ» επιστρέφουν για να μας χαρίσουν όμορφες βραδιές κάτω από τα αστέρια, με ταινίες που συγκινούν, προβληματίζουν και ανοίγουν δρόμους για σκέψη και συζήτηση. Και φέτος επιλέξαμε έργα από διαφορετικές χώρες και κινηματογραφικές σχολές, που ξεχωρίζουν όχι μόνο για την υψηλή καλλιτεχνική τους αξία, αλλά και γιατί φωτίζουν σημαντικές στιγμές της Ιστορίας.
Από την Παλαιστίνη και την Κούβα μέχρι την Ισπανία, τη Νορβηγία και το Ιράν, οι φετινές ταινίες μάς καλούν να γνωρίσουμε ανθρώπους που αντιστέκονται στον πόλεμο, την εκμετάλλευση, τον φασισμό, τις διακρίσεις και κάθε μορφή καταπίεσης, αλλά και ιστορίες που αναδεικνύουν τη δύναμη της αλληλεγγύης, της συλλογικότητας και της ανθρώπινης αξιοπρέπειας. Σας περιμένουμε και φέτος στον φιλόξενο χώρο των θερινών προβολών μας, στο 4ο Δημοτικό Σχολείο Ν. Ιωνίας (Πατριάρχου Ιωακείμ 2, πλησίον ΗΣΑΠ & ΚΕΠ Ν. Ιωνίας), για να απολαύσουμε μαζί σπουδαίες στιγμές του παγκόσμιου κινηματογράφου.
Πατήστε εδώ για να δείτε το πρόγραμμα των προβολών της πρώτης θερινής περιόδου
Η Φωνή της Χιντ Ρατζάμπ (The Voice of Hind Rajab)
Σάββατο, 18 Ιουλίου Ώρα 9.15 μ.μ.
Βέλγιο, 2025 | Σκηνοθεσία: Kaouther Ben Hania
Η υπόθεση: Βασισμένη σε πραγματικά γεγονότα, η ταινία αφηγείται τις τελευταίες ώρες της εξάχρονης Χιντ Ρατζάμπ, που εγκλωβίζεται μαζί με την οικογένειά της στη Γάζα, κατά τη διάρκεια της ισραηλινής επίθεσης. Η αγωνιώδης προσπάθεια επικοινωνίας με τις υπηρεσίες διάσωσης και η επιχείρηση που οργανώνεται για να σωθεί μετατρέπονται σε μια συγκλονιστική μαρτυρία της γενοκτονίας του Παλαιστινιακού λαού.
Μια βαθιά συγκινητική αντιπολεμική ταινία, που καταγγέλλει τη βαρβαρότητα του πολέμου και αναδεικνύει το τραγικό τίμημα που πληρώνει ο Παλαιστινιακός λαός. Ένα έργο που δίνει πρόσωπο και φωνή στα αμέτρητα αθώα θύματα της σύγχρονης σφαγής.

Το τελευταίο σημείωμα στην Δραπετσώνα
2026-07-18 21:00 - 23:00 | Σινέ Μελίνα Δραπετσώνα, Σωκράτους 65, Δραπετσώνα, Αττική, 18648, Greece
Αφιέρωμα στους αγώνες της Εθνικής Αντίστασης
Ο Δήμος Κερατσινίου – Δραπετσώνας σας προσκαλεί σε ένα ξεχωριστό τετραήμερο κινηματογραφικό αφιέρωμα στους αγώνες της Εθνικής Αντίστασης, με ελεύθερη είσοδο για το κοινό. Μέσα από τέσσερα σημαντικά έργα του ελληνικού κινηματογράφου, που βασίζονται σε αληθινά ιστορικά γεγονότα, το αφιέρωμα φωτίζει στιγμές ηρωισμού, αξιοπρέπειας και συλλογικής μνήμης, τιμώντας όσους αγωνίστηκαν ενάντια στον φασισμό και τη ναζιστική κατοχή.
Πατήστε εδώ να δείτε τις 4 ταινίες
Σάββατο 18.07.2026 | «ΤΟ ΤΕΛΕΥΤΑΙΟ ΣΗΜΕΙΩΜΑ»
Δραματική ταινία μυθοπλασίας | Σκηνοθεσία: Παντελής Βούλγαρης
Η κορυφαία δημιουργία του σπουδαίου Έλληνα σκηνοθέτη για την εκτέλεση των 200 κομμουνιστών την Πρωτομαγιά του 1944, με επίκεντρο την τραγική και ηρωική μορφή του Ναπολέοντα Σουκατζίδη.
Σε μια περίοδο όπου η ιστορική μνήμη αποτελεί πολύτιμη παρακαταθήκη για τις νεότερες γενιές, ο Δήμος Κερατσινίου – Δραπετσώνας συνεχίζει να στηρίζει πρωτοβουλίες που αναδεικνύουν την ιστορία του τόπου μας, τις αξίες της ελευθερίας, της δημοκρατίας και της ειρήνης. Η είσοδος σε όλες τις προβολές είναι ελεύθερη. Ο Δήμος καλεί όλους τους πολίτες να συμμετάσχουν στο αφιέρωμα και να τιμήσουν, μέσα από τον κινηματογράφο, τη μνήμη εκείνων που αγωνίστηκαν για την ελευθερία και την κοινωνική δικαιοσύνη.
Ώρα Έναρξης: 21:00
Δημοτικός Κινηματογράφος CINE ΜΕΛΙΝΑ (Σωκράτους 65, Δραπετσώνα)
ΕΙΣΟΔΟΣ ΕΛΕΥΘΕΡΗ

Βίρα τις Άγκυρες στη Βο'υλα
2026-07-18 21:00 - 23:00 | Θέατρο Βέμπο Παραλία Βούλας, Λεωφ. Κ. Καραμανλή 65, Βούλα, Αττική, 16673, Greece
Ο Δήμος Βάρης Βούλας Βουλιαγμένης προσκαλεί το κοινό στη μουσική παράσταση «Βίρα τις Άγκυρες», την οποία παρουσιάζει η Μπάντα του Πολεμικού Ναυτικού, το Σάββατο 18 Ιουλίου 2026, στις 21:00, στο Θέατρο Βέμπο, με ελεύθερη είσοδο. Η παράσταση περιλαμβάνει αγαπημένα έργα του ελληνικού και διεθνούς ρεπερτορίου, εμπνευσμένα από τη θάλασσα, τα ταξίδια, την ελπίδα και τον έρωτα. Μέσα από γνωστές μελωδίες, το κοινό θα έχει την ευκαιρία να απολαύσει μια μουσική διαδρομή αφιερωμένη στη διαχρονική σχέση του ανθρώπου με τη θάλασσα, σε ένα πρόγραμμα γεμάτο εικόνες, αναμνήσεις και συγκίνηση.
Η Μουσική του Πολεμικού Ναυτικού αποτελεί ένα από τα ιστορικότερα μουσικά σύνολα της χώρας, με συνεχή παρουσία από το 1879. Έχει συμμετάσχει σε σημαντικές εθνικές και διεθνείς διοργανώσεις, μεταξύ των οποίων οι πρώτοι σύγχρονοι Ολυμπιακοί Αγώνες της Αθήνας το 1896, η τελετή έναρξης των Ολυμπιακών Αγώνων «Αθήνα 2004», καθώς και η τελετή έναρξης των Special Olympics το 2011. Παράλληλα, έχει αφήσει το καλλιτεχνικό της αποτύπωμα και στον ελληνικό κινηματογράφο, συμμετέχοντας στις ταινίες «Η Αλίκη στο Ναυτικό» και «Φαίδρα». Αρχιμουσικός της είναι ο Πλωτάρχης Ευστράτιος Σίτσας.
Στη συναυλία συμμετέχουν οι:
Υποπλοίαρχος (ΔΥ) Θεόδωρος Μπιράκος
Δίοπος ΕΠΟΠ (ΜΟΥΣ) Πέτρος Καρατσόλης
Δίοπος ΕΠΟΠ (ΜΟΥΣ) Αλίκη Μαθιουδάκη
Στρατεύσιμος Ναύτης Γαβριήλ Χανιώτης.
Η εκδήλωση εντάσσεται στο πρόγραμμα των πολιτιστικών δράσεων του Δήμου Βάρης Βούλας Βουλιαγμένης, με στόχο την προσφορά ποιοτικών μουσικών εκδηλώσεων και την ενίσχυση της πολιτιστικής ζωής της πόλης.

Ταιριάζουμε; στον Χολαργό
2026-07-18 21:00 - 23:00 | 1ο Δημοτικό Χολαργού, Περικλέους 53, Χολαργός, Αττική, 15232, Greece
Το Σάββατο 18 και την Κυριακή 19 Ιουλίου και ώρα 21.00, στο προαύλιο του 1ου Δημοτικού Σχολείου Χολαργού (Περικλέους 53) όπου λειτουργεί ο Δημοτικός Κινηματογράφος, θα προβληθεί η ταινία: «Ταιριάζουμε;» (2025).
ΥΠΟΘΕΣΗ: Με φόντο την πολύβουη και εκρηκτικά ζωντανή Νέα Υόρκη, μια πόλη που δεν κοιμάται ποτέ και είναι γνωστή για τις ποικίλες και δυναμικές σχέσεις της, η ιστορία αυτή μας προσφέρει μια μοναδική ματιά στη ζωή της ελίτ της πόλης. Μια νεαρή, φιλόδοξη προξενήτρα της Νέας Υόρκης, που ο κόσμος χρυσοπληρώνει για τις υπηρεσίες της, βρίσκεται ξαφνικά η ίδια σε δίλημμα ανάμεσα στον «τέλειο» σύντροφο και στον όχι και τόσο ιδανικό πρώην της.
Χώρα προέλευσης : Η.Π.Α.
Διάρκεια: 116 λ
Είδος: αισθηματική κομεντί.
Σκηνοθεσία: Σελιν Σονγκ
Παίζουν: Ντακοτα Τζονσον, Κρις Εβανς, Πεδρo Πασκαλ
ΕΙΣΟΔΟΣ ΕΛΕΥΘΕΡΗ

Gala Όπερας στην Πεντέλη
2026-07-18 21:00 - 23:00 | Μέγαρο Δουκίσσης Πλακεντίας, Λόρδου Βύρωνος 3, Πεντέλη, Αττική, 15236, Greece
Ο Δήμος Πεντέλης παρουσιάζει το 5ο Φεστιβάλ Πεντελικού Όρους, το οποίο ανοίγει αυλαία στις 11 Ιουλίου και ολοκληρώνεται στις 18 Ιουλίου, με ένα εξαιρετικά ενδιαφέρον πρόγραμμα εκδηλώσεων που περιλαμβάνει θέατρο, συναυλίες, performance και gala όπερας, με ελεύθερη είσοδο. Οι εκδηλώσεις θα πραγματοποιηθούν στην έδρα του Φεστιβάλ Πεντελικού Όρους, το Μέγαρο Δουκίσσης Πλακεντίας, αναδεικνύοντας την ιδιαίτερη ιστορική και πολιτιστική σημασία του, και στην Κεντρική Πλατεία Νέας Πεντέλης.
Το Φεστιβάλ ολοκληρώνεται το Σάββατο 18 Ιουλίου, στις 21:00, στο Μέγαρο Δουκίσσης Πλακεντίας, με Gala Όπερας από την Εθνική Συμφωνική Ορχήστρα ΕΡΤ, με άριες, ουβερτούρες, intermezzi και δημοφιλή συμφωνικά κομμάτια. Σολίστ η Μαρίτα Παπαρίζου, στη μουσική διεύθυνση η Μαρία Μπαζού.
ΕΙΣΟΔΟΣ ΕΛΕΥΘΕΡΗ

Μπάμπης Τσέρτος στο Γαλάτσι
2026-07-18 21:00 - 23:00 | Άλσος Βεΐκου, Άλσος Βεΐκου, Γαλάτσι, Αττική, Greece
Μπάμπης Τσέρτος στο Θέατρο Άλσους Βεΐκου!

Μια βραδιά αφιερωμένη στις πιο αγαπημένες μελωδίες του ελληνικού τραγουδιού μάς περιμένει στο Θέατρο Άλσους Βεΐκου, με τον σπουδαίο ερμηνευτή Μπάμπη Τσέρτο, έναν από τους σημαντικότερους εκπροσώπους του ρεμπέτικου και του λαϊκού τραγουδιού.
Σάββατο 18 Ιουλίου 21:00
Θέατρο Άλσους Βεΐκου
Ο Μπάμπης Τσέρτος παρουσιάζει μια μουσική παράσταση «εφ’ όλης της ύλης», με αγαπημένα τραγούδια από όλο το φάσμα της ελληνικής μουσικής. Ρεμπέτικα, σμυρναίικα, αρχοντορεμπέτικα, λαϊκά και έντεχνα συνθέτουν μια ξεχωριστή βραδιά γεμάτη συναίσθημα, κέφι και χορό, με τη συνοδεία επταμελούς ορχήστρας καταξιωμένων μουσικών.
Η εκδήλωση πραγματοποιείται στο πλαίσιο του Καλοκαιρινού Φεστιβάλ Γαλατσίου 2026 «Πάρτε βαθιά ανάσα…». Η είσοδος είναι ελεύθερη. Σας περιμένουμε να απολαύσουμε μαζί μια αυθεντική ελληνική μουσική βραδιά κάτω από τον καλοκαιρινό ουρανό του Γαλατσίου!

Μερικοί το Προτιμούν Καυτό στην Αγία Παρασκευή
2026-07-18 23:00 - 23:30 | 2ο Γυμνάσιο Αγίας Παρασκευής Cine Σχολείο Θανάσης Βέγγος, Νεαπόλεως 5-7, Αγία Παρασκευή, Αττική, 15341, Greece
Θερινός Δημοτικός Κινηματογράφος 2026 στην Αγία Παρασκευή
Ένα καλοκαιρινό πρόγραμμα προβολών με σύγχρονο κινηματογράφο, κλασικές ταινίες, παιδικές επιλογές και βραδιές κινηματογραφικής λέσχης. Ο Θερινός Δημοτικός Κινηματογράφος 2026 – Cine Σχολείο «Θανάσης Βέγγος» επιστρέφει με ένα πρόγραμμα σχεδιασμένο σαν σύγχρονος πολιτιστικός οδηγός: καθαρή ανάγνωση, κινηματογραφική ταυτότητα και προβολές ανοιχτές για όλες και όλους, σε έναν γνώριμο θερινό χώρο στην Αγία Παρασκευή.
Πατήστε ΕΔΩ για να δείτε το πλήρες πρόγραμμα
Μερικοί το Προτιμούν Καυτό
18 Ιουλίου 2026 • Σάββατο • 23:00
Κλασικός Κινηματογράφος 1959 Η.Π.Α. 120’ Κωμωδία, Αισθηματική, Μιούζικαλ
Σκηνοθεσία: Μπίλι Γουάιλντερ
Παίζουν: Μέριλιν Μονρόε, Τζακ Λέμον, Τόνι Κέρτις
Καταλληλότητα: Κατάλληλη για όλους ή με γονική συναίνεση
Θερινός Δημοτικός Κινηματογράφος 2026
Cine Σχολείο «Θανάσης Βέγγος»
2ο Γυμνάσιο Αγίας Παρασκευής 21:00 Είσοδος ελεύθερη
